Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Rusiyanın Voronej şəhərində yeni doğulmuş oğlunu pəncərədən atan 17 yaşlı qıza qarşı cinayət işi açılıb.
Bu barədə Rusiya İstintaq Komitəsinin region üzrə istintaq idarəsinin mətbuat xidməti məlumat yayıb.
17 yaşlı qız diri, normal körpə dünyaya gətirib və dərhal ondan xilas olmaq qərarına gəlib.
Gənc ana çox düşünmədən körpəsini dördüncü mərtəbədən yerə atıb.
İki gün sonra yerli sakinlər evin həyətində dəhşətli mənzərə ilə rastlaşıblar və hadisə yerinə hüquq-mühafizə orqanlarının əməkdaşlarını çağırıblar.
O vaxta qədər həkimlər baş, döş qəfəsi və qarın nahiyəsindən ciddi xəsarət alan yeni doğulmuş oğlan uşağına artıq kömək edə bilməyiblər.
Müstəntiqlər şübhəlini, eləcə də onun qohumlarını və qonşularını dindirəcək, baş verənlərin səbəblərini müəyyənləşdirəcəklər.
Cəlilabad rayonunda parklarından birindən naməlum şəxslər tərəfindən gül dibçəkləri oğurlanıb.
Polis tərəfindən aparılan araşdırmalar nəticəsində dibçəkləri oğurlayan iki nəfər saxlanılıb.
Həmin şəxslərlə profilaktik söhbət aparılıb və onlar hərəkətlərindən peşman olduqlarını bildiriblər.
“Bank Respublika”nın Sabirabad filialının əməkdaşı Rail Hüseynovun məhkəmə prosesi başa çatıb.
“Qafqazinfo”nun məlumatına görə, o, sözügedən bankda korporativ müştərilər üzrə baş mütəxəssis vəzifəsində çalışarkən əmanətçilərin 158 min 969 manatı mənimsəməkdə ittiham olunub.
Təqsirləndirilən şəxs məhkəmədə ifadəsində bildirib ki, 2022-ci ilin əvvəllərindən “TikTok”da “azrail.313” adlı səhifə açıb.
Bu zaman Rail göndərilən hədiyyələrin nağdlaşdırıla biləcəyini öyrənib.
Bundan başqa, ona pul qoyulmaqla alınan virtual hədiyyənin dəyəri olan pulu 2 ay ərzində geri qaytara biləcəyi də məlum olub.
Belə ki, hədiyyə alınandan 2 ay ərzində qeyd edilən sosial şəbəkəyə müraciət edib həmin hədiyyənin səhvən alındığı bildirilib pulun geri qaytarılması xahiş edilir, bundan sonra həmin hədiyyənin dəyəri tam şəkildə istifadəçiyə qaytarılır.
Belə olan halda, istifadəçi həm hədiyyəyə xərclədiyi, həm də ayrı-ayrı istifadəçilərdən aldığı hədiyyənin pulunu alır.
O, bu formada daha çox qazanc əldə edəcəyini düşünüb, hətta qeyd etdiyi prosesi bir neçə dəfə az məbləğlərlə yoxlayıb və uğurlu olub.
Bundan sonra o, daha böyük məbləğlərlə bu işi görmək qərarına gəlib.
Müştəriləri seçərkən o, depozit hesabını yeni açmış və bitmə müddətinə müəyyən qədər qalmış müştəriləri seçib.
Bu məqsədlə, o, bankda əməliyyatlar zamanı istifadə edilən və bütün müştərilərin məlumatları qeyd edilmiş “Sfera proqram”ında qeyd edilən 8 şəxsin depozit müqavilələrini xitam verib.
Əslində isə qaydalara əsasən, belə xitam üçün vətəndaşın müvafiq müraciəti olduqdan sonra, onun müqaviləsinə “Sfera proqram” təminatında xitam verilir.
Həmçinin xitamdan sonra avtomatik xitam ərizəsi çap edilir və həmin vətəndaşa imzalatdırılaraq iş qovluğuna qoyulur.
O, həmin şəxslərin müqavilələrini xitam edəndən sonra ərizələrini özündə saxlayıb ki, onlar banka müraciət edəndə onlara imzalatdırsın.
Rail 2023-cü ilin yanvar-may ayları ərzində yuxarıda qeyd edilən formada ayrı-ayrı müştərilərin bankda olan depozit müqavilələrini xitam edərək depozit hesabdakı pul vəsaitini öz hesabına köçürüb “TikTok” sosial şəbəkəsində hədiyyələr alıb.
Qeyd olunan şəxslərin depozit müqavilələri xitam edildikdən sonra, cari hesabdakı pulun hamısını məxaric etməyib, bir hissəsini saxlayıb və aylıq ödəniş məbləğində həmin şəxslərin kart hesablarına göndərib ki, şübhələnməsinlər.
Sonradan o, pul köçürüb hədiyyələr aldıqdan sonra köçürdüyü pul vəsaitini geri qaytarmaq istəsə də, buna nail ola bilməyib.
Buna səbəb onun həmin hədiyyələri platformanın elektron mağazasından deyil, saytından alması olub.
O, belə bir qaydanın olduğunu əvvəlcədən bilməyib və bu səbəbdən də, aldığı hədiyyələri qaytarmaq mümkün olmayıb.
Bundan sonra, o, götürdüyü pul vəsaitini də geri qoya bilməyib.
Daha sonra bankın monitorinq xidməti tərəfindən aparılan yoxlama zamanı qeyd edilən faktlar aşkarlanıb və bu səbəbdən o, işdən çıxarılıb.
Etdiyi bu əməl nəticəsində işlədiyi banka təxminən ittihamda göstərilən miqdarda - 158.969,0 manat ziyan dəyib.
Lənkəran Ağır Cinayətlər Məhkəməsinin hökmünə əsasən, R.Hüseynov 7 il müddətinə azadlıqdan məhrum edilib.
Meyxanaçı Namiq Qaraçuxurlu sosial şəbəkədə arxiv görüntülərini paylaşıb.
Oxu.Az xəbər verir ki, sənətçi illər əvvəl konserti zamanı çəkilən görüntülərinə bunları yazıb:"“Təəssüf olsun ki, bəzi meyxana həvəskarları, hətta bəzi meyxanaçılar bu sənəti o qədər dar çərçivədə dərk edirlər ki, vaxtilə bu hadisələrin realda baş verdiyini hələ də ağılları həzm edə bilmir.
Paxıllıqdan görməzdən gələnlər isə ayrı bir acıdır”.
Rinoseptoplastika (burun çəpərinin korreksiyası) obstruktiv yuxu apnoesi olan insanlarda ürək-damar xəstəlikləri riskini azalda bilər.
Bu barədə rusiyalı plastik və rekonstruktiv cərrah Andrey Yenin danışıb.
Obstruktiv yuxu apnoesi yuxu zamanı tənəffüsün epizodik dayanması deməkdir.
Bu vəziyyət çox vaxt xoruldama ilə müşayiət olunur.
Yeninin qeyd etdiyi kimi, bu hal ürək-damar xəstəlikləri riskini artırır.
Belə ki, bunu sübut edən tədqiqatlardan biri xoruldayan insanların qanında iltihab markerləri və ürək-damar xəstəliklərinə meyilli olduqlarını aşkar edib.
“Bu gün rinoseptoplastika bütün sistemlərin və orqanların toxumalarının yüksək dərəcədə oksigenləşməsi səbəbindən ömrün uzunluğuna təsir edən funksional bir əməliyyatdır, çünki oksigen bütün sistemlərin işləməsi üçün yanacaqdır”, - Yenin vurğulayıb.
Rəqəmsal dünya bu gün həyatımızın bir parçasıdır.
Geniş auditoriyaya əlçatanlılıq yaradan rəqəmsal vasitələrdən, xüsusən də yeniyetmə yaşında olanların düzgün istifadə etməmələri isə acı reallıqdır.
Bəs problemin həllini harada və necə axtaraq?
Daha ətraflı “ATV Xəbər”in süjetində:
Azərbaycan Hərbi Hava Qüvvələri Pakistan Aeronavtika Kompleksi ilə saziş imzalayıb.
Pakistan mediasının məlumatına görə, bu razılaşma ölkə tarixinin ən böyük hərbi ixrac müqaviləsidir.
Müqaviləyə “JF-17C Blok-III” qırıcıları, reaktiv təyyarələr üçün təlim və döyüş sursatları daxildir.
Müqavilənin dəyəri 1,6 milyard ABŞ dolları həcmində qiymətləndirilir.
İşğaldan azad olunan Laçın rayonundan yeni görüntülər yayılıb.
Oxu.Az xəbər verir ki, bu barədə kadrlar İTV-nin efirində yayımlanıb.
Dronla çəkilən kadrlarda ecazkar Laçının gecə görüntülərini seyr etmək mümkündür.
Həmin görüntüləri təqdim edirik:
2023-cü ildə Ermənistanda daşınmaz əmlak sahibi olan Türkiyə və Azərbaycan vətəndaşlarının sayı açıqlanıb.
Bu barədə erməni KİV ölkənin Kadastr Komitəsinə istinadən məlumat yayıb.
Statistikaya görə, ötən il Türkiyə vətəndaşları İrəvandan üç mənzil alıblar.
2022-ci ildə isə bu göstərici 11 olub.
Azərbaycan vətəndaşlarına gəldikdə isə ötən il Ermənistanda daşınmaz əmlak alan olmasa da, 2022-ci ildə iki azərbaycanlı orada mənzil sahibi olub.
Məlumatda həmçinin sahib olduqları əmlakları satanların da statistikası dərc edilib.
Belə ki, 2023-cü ildə türkiyəlilər İrəvanda çoxmənzilli yaşayış binasında iki ev və Ararat rayonunda bir torpaq sahəsi satıblar.
Azərbaycanlılar isə bir mənzil satıblar.
Kadastr Komitəsinin məlumatına görə, Türkiyə vətəndaşları Ermənistanda ilk dəfə 2005-ci ildə, Azərbaycan vətəndaşları isə 2012-ci ildə daşınmaz əmlak alıblar.
“ABŞ dövlət katibi Antoni Blinken hesab edir ki, İrəvan və Bakı arasında sülh əlçatandır”.
Bunu ABŞ Dövlət Departamentinin mətbuat xidmətinin rəhbəri Metyu Miller növbəti brifinqdə deyib.
Onun sözlərinə görə, Blinken bunu Münhendə Azərbaycan və Ermənistan liderləri ilə görüşdə müzakirə edib:""“Biz sülhün əldə edilməsi üçün ABŞ-nin yardım və dəstəyini təklif etməyə davam edəcəyik”, - deyə o bildirib.
“Rusiya prezidenti Vladimir Putinin Şimali Koreya lideri Kim Çen Ina “Aurus” markalı avtomobil hədiyyə etməsi BMT Təhlükəsizlik Şurasının qətnamələrini pozur”.
Bunu ABŞ Dövlət Departamentinin mətbuat xidmətinin rəhbəri Metyu Miller keçirdiyi brifinqdə deyib.
“BMT Təhlükəsizlik Şurasının qətnamələri BMT-yə üzv olan bütün ölkələrdən KXDR-ə nəqliyyat vasitələrinin tədarükünə qadağa qoymağı tələb edir.
Əgər bu doğrudursa, o zaman belə görünür ki, Rusiya özünün dəstəklədiyi BMT Təhlükəsizlik Şurasının qətnamələrini növbəti dəfə pozur”, - diplomat bildirib.
Qeyd edək ki, Koreya Mərkəzi Xəbər Agentliyi (KCNA) Putinin Kim Çen Ina Rusiya istehsalı olan avtomobil hədiyyə etdiyini bildirib.
Prezidentin mətbuat katibi Dmitri Peskov KXDR rəhbərinin “Aurus” markalı avtomobil aldığını təsdiqləyib.
ABŞ hökuməti “LockBit ransomware” virusundan istifadə edərək kiberhücumlarda iştirak edənlərin tutulmasına kömək edə biləcək hər hansı məlumat üçün 15 milyon dollar mükafat təyin edib.
Bu barədə ABŞ Dövlət Departamentinin Mətbuat Xidməti məlumat yayıb.
Dövlət Departamenti vurğulayıb ki, bu böyük mükafat qrupdakı əsas fiqurların şəxsiyyəti və yeri, həmçinin bu virusdan istifadə edərək həyata keçirilən kiberhücumlar haqqında məlumat üçün təklif edilir.
Açıqlamada qeyd olunur ki, 2020-ci ilin yanvarından “LockBit” qrupunun hakerləri həm ABŞ-də, həm də xaricdə iki mindən çox kiberhücum həyata keçiriblər.
Bu hücumlar məxfi məlumatların sızması və məhv edilməsi də daxil olmaqla ciddi problemlərlə nəticələnib.
Ötən gün Moskvada saxlanılan azərbaycanlı fitnes məşqçisi Kamil Zeynallı anası ilə telefonla danışıb.
Oxu.Az xəbər verir ki, Kamil Zeynallı anasına təyyarədə olduğunu bildirib.
“Telefonu indi açdım, ilk sənə zəng etdim.
Qızım Sahiləyə də zəng edəcəyəm”, - o bildirib.
Qeyd edək ki, Kamil Zeynallının Moskvada saxlanılması Ermənistan tərəfindən axtarışa verilməsi ilə əlaqədar idi.""Baku TV görüntüləri təqdim edir:
Ötən gün Rusiyanın paytaxtı Moskvada saxlanılan azərbaycanlı fitnes məşqçisi Kamil Zeynallı Bakıya qayıdıb.
⚡️ Kamil Zeynallını gətirən təyyarə səhər saatlarında Heydər Əliyev Beynəlxalq Hava Limanına enib.
Oxu.Az-ın məlumatına görə, onu gətirən təyyarə səhər saatlarında Heydər Əliyev Beynəlxalq Hava Limanına enib.
Baku TV Kamil Zeynallının evində olub, reportaj hazırlayıb:
Venesuelanın Bolivar ştatında qeyri-qanuni fəaliyyət göstərən qızıl mədəninin çökməsi nəticəsində 24 nəfər ölüb.
Məlumata görə, hadisə zamanı Bulyaloka mədənində 200 nəfərin olduğu bildirilir.
Hazırda axtarış-xilasetmə işləri davam etdirilir.
Azərbaycan Dövlət Pedaqoji Universitetinin (ADPU) Şəki filialının tələbələri dəm qazından zəhərləniblər.
APA-nın Şimal-qərb bürosunun məlumatına görə, hadisə fevralın 21-dən 22-ə keçən gecə Şəki şəhəri Könül Qəhrəmanova küçəsindəki fərdi yaşayış evlərindən birində baş verib.
Evdə kirayənişin kimi yaşayan 2006-cı il təvəllüdlü Rəvan Hətəmxan oğlu Xavəvi, 2005-ci il təvəllüdlü Kamil Qabil oğlu Məmmədli, 2005-ci il təvəllüdlü Ülvi Mirverdi oğlu Bəbirbəyli, 2003-cü il təvəllüdlü Musallif Qılman oğlu Bəşirov, 2006-cı il təvəllüdlü Emil Nuşiravan oğlu Məmmədov və 2002-ci il təvəllüdlü İmran Azad...
Dəm qazından zəhərlənən şəxslərə xəstəxanada lazımi tibbi yardım göstərilib, vəziyyətləri qənaətbəxş olduğu üçün gecə saat 02:30-da evə buraxılıblar.
Dəm qazından zəhərlənən şəxslərin Azərbaycan Dövlət Pedaqoji Universitetinin Şəki filialının tələbələri olduğu bildirilir.
Faktla bağlı araşdırma aparılır.
Bakıda yol-nəqliyyat hadisəsi baş verib.
APA xəbər verir ki, qəza Heydər Əliyev prospektində qeydə alınıb.
İdarəetməni itirən “Toyota Prius” markalı avtomobilin sürücüsü maşını avtobus dayanacağına çırpıb.
Hadisə zamanı yol kənarındakı ağac yerindən qopub, avtobus dayanacağı və zibil qutusu sıradan çıxıb.